钦定古今图书集成/理学汇编/学行典/第089卷 > 朱子全书 > 《答杨子顺》
## 钦定古今图书集成/理学汇编/学行典/第089卷 > 朱子全书 > 《答杨子顺》

古人之学虽不传于天下，而道未尝不在于人心。但
世之业儒者，既大为利禄所决溃于其前，而文词组
丽之习，见闻掇拾之工，又日夜有以渗泄之于其后，
使其心不复自知道之在是。是以虽欲慕其名而勉
为之，然其所安终在彼而不在此也。及其求之而茫
然如捕风系影之不可得，则曰“此亦口耳之习耳。吾”
将求其躬行力践之实而为之，殊不知学虽以躬行
力践为极，然未有不由讲学穷理而后至。今恶人言
仁、言恕、言《西铭》、言“太极”者之纷纷，而吾乃不能一出
其思虑以致察焉。是恶人说河而甘自渴死也，岂不
误哉？